Na temelju odredbe članka 8. stavka 3. u svezi odredbom članka 30. Statuta Turističke zajednice Grada Kastva i općine Klana (Službene novine grada Kastva 11/24), direktor Turističke zajednice područja grada Kastva i općine Klana dana 20. srpnja 2026. godine raspisuje


JAVNI POZIV 
[bookmark: _Hlk121233291]ZA DODJELU UGOSTITELJSKOG MJESTA NA MANIFESTACIJI 
"JERRY RICKS BLUES FESTIVAL 2026"

I. PREDMET JAVNOG POZIVA
Turistička zajednica područja grada Kastva i općine Klana je organizator manifestacije "Jerry Ricks Blues Festival 2026", koja će se u Kastvu održati 25.7.2026. od 19 do 24 sata na Trgu Matka Laginje.
Turistička zajednica područja grada Kastva i općine Klana upućuje Javni poziv za korištenje javne površine  uključujući organizaciju ugostiteljske ponude za vrijeme trajanja manifestacije "Jerry Ricks Blues Festival". 

 I . TEHNIČKI I ORGANIZACIJSKI UVJETI
[bookmark: _Hlk121291269]Turistička zajednica područja grada Kastva i općine Klana preuzima sljedeće obveze:
1. osigurati sve potrebne mjere u skladu sa Zakonom o javnom okupljanju (prijava javnog okupljanja, zaštitari, redari i dr.);
2. organizirati glazbeni program u periodu od 19 do 24 sata 
3. organizirati razglas, rasvjetu i pozornicu za glazbene bendove
4. osigurati javnu površine za ugostiteljska mjesta prema shematskom prikazu u prilogu
5. osigurati kemijske wc-e na otvorenom prostoru u neposrednoj blizini trga i završno čišćenje trga;
6. pripremiti elaborat prometnog rješenja
7. osigurati besplatno privremene električne priključke (ugostitelj je dužan osigurati razvod struje);
Ponuditelj/i preuzimaju sljedeće obveze:
1. organizirati ugostiteljsku uslugu prodaje pića u skladu s odredbama Zakona o ugostiteljskoj djelatnosti (NN br. 85/15, 121/16, 99/18, 25/19, 98/19, 32/20, 42/20, 126/21, 152/24);  
2. fiskalne kase na svakom ugostiteljskom mjestu i fiskalizaciju sukladno propisima
3. osigurati sve tehničke, kadrovske i higijenske uvjete za pružanje ugostiteljske usluge prema važećim propisima te pribavljanje potrebne dokumentacije;
4. odmah po završetku održanog događanja započeti sa čišćenjem te čišćenje završiti najkasnije do 01:00 sati 26.7.2026.: zakupci su dužni sav otpad spremiti u vreće i ostaviti na unaprijed dogovorenim pozicijama. 
II. OPĆI UVJETI

Predmet poziva:
· 1 ugostiteljske pozicije za prodaju pića formata 5x5m2 prema shematskom prikazu (u prilogu) označene brojkom od 2. Naknada za 1 ugostiteljsko mjesto za prodaju pića iznosi 100,00 eura+pdv..
· 1 ugostiteljske pozicije za prodaju hrane formata 5x5m2 prema shematskom prikazu (u prilogu) označene slovom A. Naknada za 1 ugostiteljsko mjesto za prodaju pića iznosi 100,00 eura+pdv..
Pravo podnošenja ponuda imaju sve pravne i fizičke osobe koje ispunjavaju zakonom propisane uvjete za obavljanje ugostiteljske djelatnosti i koje su podmirile sve obveze prema Gradu Kastvu i Turističkoj zajednici područja grada Kastva i općine Klana. 

Izabrani ponuditelj/i dužni su samostalno organizirati djelatnost  predmet ovog Javnog poziva. Iznimno, uz suglasnost Turističke zajednice Turističkoj zajednici područja grada Kastva i općine Klana, izabrani ponuditelj može ovlastiti treću osobu za organizaciju nekog segmenta djelatnosti predmeta ovog Javnog poziva.

Dvije ili više fizičkih ili pravnih osoba mogu predati zajedničku ponudu pri čemu je, uz ostalu dokumentaciju, potrebno dostaviti i presliku ugovora o međusobnoj suradnji.

III. [bookmark: _Hlk121291440]SADRŽAJ I NAČIN PODNOŠENJA PONUDA
Pisana ponuda mora sadržavati sljedeće:
· ime i prezime, odnosno naziv, OIB i adresa ponuditelja, odgovorna osoba - za ponuditelja pravnu osobu;
· kontakt osoba;
· preslika obrtnice ili rješenja kojim je ponuditelju odobreno obavljanje djelatnosti (za ponuditelja fizičku osobu - obrtnika), odnosno preslika rješenja nadležnog trgovačkog suda o upisu u sudski registar, izvadak iz sudskog registra ili registra udruga iz kojeg mora biti vidljivo da je natjecatelj registriran za obavljanje ugostiteljske djelatnosti (za ponuditelja pravnu osobu); 
· potvrda o podmirenim obvezama prema Gradu Kastvu;
· opisati dosadašnje iskustvo na sličnim manifestacijama;
· izjava o prihvaćanju uvjeta ovog Javnog poziva (obrazac izjave nalazi se u prilogu);
· ponuda mora biti potpisana od strane ovlaštene osobe ponuditelja.

IV. ROK ZA PODNOŠENJE PONUDA
Ponuda se dostavlja poštom ili osobno u zatvorenoj omotnici s naznakom: 
"Javni poziv - "JERRY RICKS BLUES FESTIVAL" - ne otvaraj"
na adresu: Matka Mandića 11a, 51215 Kastav

Rok za zaprimanje ponuda je zaključno do 23.07.2026. bez obzira na način dostave.
V. KRITERIJI ZA ODABIR NAJPOVOLJNIJE PONUDE
Kriteriji za odabir najpovoljnije ponude jesu:
· Iskustvo na navedenim i sličnim manifestacijama
· Dosadašnje iskustvo u radu na humanitarnim akcijama
· Prednost imaju subjekti sa sjedištem u Kastvu
Pristigle ponude ocjenjivat će Povjerenstvo.
Nepravovremene i nepotpune ponude neće se uzeti u razmatranje.
VI. SKLAPANJE UGOVORA

Rezultati ovog Javnog poziva će biti poznati najkasnije 5 dana nakon isteka roka za predaju ponuda. Obavijest o rezultatima će biti dostavljena svim ponuditeljima pisanim putem u roku od 5 dana od dana donošenja rezultata.

S odabranim ponuditeljem Turistička zajednica područja grada Kastva i općine Klana će potpisati ugovor poslovnoj suradnji.

Sve dodatne informacije ponuditelji mogu dobiti u TZP grada Kastva i općine Klana, svaki radni dan u vremenu od 8 do 16 sati ili na broj telefona 051 691 425.
             	



          TZP grada Kastva i općine Klana
Direktor
Saša Brusić
